**Ministru kabineta rīkojuma projekta „Grozījums darbības programmā „Cilvēkresursi un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Grozījums darbības programmas „Cilvēkresursi un nodarbinātība” papildinājumā (turpmāk – DPP) ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības fondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
|  2. | Pašreizējā situācija un problēmas | Ar 2011.gada 5.jūlija Ministru kabineta sēdes lēmumu (prot. Nr.41, 53.§) „Rīkojuma projekts „Grozījumi darbības programmā „Cilvēkresursi un nodarbinātība””” tehnisku iemeslu dēļ no darbības programmas „Cilvēkresursi un nodarbinātība” papildinājuma 1.5.3.1. aktivitātes „Speciālistu piesaiste plānošanas reģioniem, pilsētām un novadiem” (turpmāk – 1.5.3.1. aktivitāte) tika pārdalīts lielāks finansējums, nekā bija nepieciešams jau jūnija mēnesī izsludinātai pēdējai projektu iesniegumu atlases kārtai.Koalīcijas partiju Sadarbības padomes darba grupas par Eiropas Savienības struktūrfondu un Kohēzijas fonda jautājumiem (turpmāk - ES fondu koalīcijas darba grupa) 2011.gada 20.jūnija sanāksmē, kā arī 2011.gada 2.augustā Eiropas Savienības fondu un Kohēzijas fonda Uzraudzības komitejā rakstiskās procedūras veidā tika pieņemts lēmums samazināt 1.5.3.1.aktivitātes ietvaros pieejamo Eiropas Sociālā fonda finansējumu par 21 688 LVL un 1.5.3.2. aktivitātes „Plānošanas reģionu un vietējo pašvaldību attīstības plānošanas kapacitātes paaugstināšana” (turpmāk – 1.5.3.2. aktivitāte) ietvaros pieejamo finansējuma pieejamo Eiropas Sociālā fonda finansējumu par 51 596 LVL.Šobrīd sadarbības iestādē ir iesniegti divi projektu iesniegumi par kopējo finansējumu 14 830 LVL, par kuriem saskaņā ar Ministru kabineta 2010.gada 8.jūnija noteikumiem Nr.523 „Noteikumi par darbības programmas „Cilvēkresursi un nodarbinātība” papildinājuma 1.5.3.1.aktivitāti „Speciālistu piesaiste plānošanas reģioniem, pilsētām un novadiem”” ir jāpieņem lēmumi.Noslēdzoties iepirkumu procedūrām 1.5.3.2. aktivitātes ietvaros apstiprinātajos projektos,  ir veikti vienošanās grozījumi, samazinot projekta attiecināmo izmaksu apjomu, kā rezultātā  1.5.3.2. aktivitātes ietvaros ir atbrīvojies  finansējums, kuru ir iespējams pārdalīt 1.5.3.1.aktivitātes īstenošanas nodrošināšanai. |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Ministru kabineta rīkojuma projekts paredz veikt grozījumus DPP 1.5.3.pasākuma „Plānošanas reģionu un vietējo pašvaldību administratīvās un attīstības plānošanas kapacitātes stiprināšana” tabulā„Finanšu plāns”, samazinot DPP 1.5.3.2.aktivitātes un 1.5.3.1.aktivitātes ietvaros pieejamo finansējumu atbilstoši 2011.gada 20.jūnija ES fondu koalīcijas darba grupā lemtajam, vienlaicīgi veicot finansējuma pārdali no DPP 1.5.3.2.aktivitātes uz 1.5.3.1.aktivitāti, lai nodrošinātu finansējumu 14 830 LVL (t.i. 21 101 EUR) apmērā sadarbības iestādē iesniegtajiem diviem projektu iesniegumiem, kas tika iesniegti 2011.gada jūnija mēnesī izsludinātās projektu iesniegumu atlases kārtas ietvaros. |
|  5. | Projekta izstrādē iesaistītās institūcijas | Nav attiecināms. |
|  6. | Iemesli, kādēļ netika nodrošināta sabiedrības līdzdalība | Nav attiecināms. |
|  7. | Cita informācija | Nav attiecināms. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt attiecīgus grozījumus Ministru kabineta 2010.gada 8.jūnija noteikumos Nr.522 „Noteikumi par darbības programmas "Cilvēkresursi un nodarbinātība" papildinājuma 1.5.3.2.aktivitāti "Plānošanas reģionu un vietējo pašvaldību attīstības plānošanas kapacitātes paaugstināšana”” un Ministru kabineta 2010.gada 8.jūnija noteikumos Nr.523 „Noteikumi par darbības programmas „Cilvēkresursi un nodarbinātība” papildinājuma 1.5.3.1.aktivitāti „Speciālistu piesaiste plānošanas reģioniem, pilsētām un novadiem””.  |
| 2. | Cita informācija | Nav. |

Anotācijas II., III., V., VI. un VII.sadaļa – projekts šīs jomas neskar.

Vides aizsardzības un reģionālās attīstības ministrs R.Vējonis

Vīza:

 Vides aizsardzības un reģionālās

 attīstības ministrijas valsts sekretāra vietnieks A.Eglājs

15.09.11. 10:23

530

L.Lāma, 66016753

Linda.Lama@varam.gov.lv